1.pielikums

Pie nomas tiesību izsoles noteikumiem

**ZEMES NOMAS LĪGUMS (projekts)**

*Līguma spēkā stāšanās datums ir tā parakstīšanas datums (pēdējā pievienotā droša elektroniskā paraksta un tās laika zīmoga datums)*

Jēkabpils novadā

**Jēkabpils novada pašvaldība**, reģistrācijas Nr.90000024205, kuras vārdā saskaņā ar Pašvaldību un Jēkabpils novada pašvaldības Nolikuma pamata, rīkojas domes priekšsēdētājs Raivis Ragainis, turpmāk tekstā - Iznomātājs, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, kuru uz \_\_\_\_ pamata pārstāv \_\_\_\_\_\_\_\_\_\_\_\_\_\_\_-,turpmāk tekstā saukts Nomnieks, no otras puses, katra atsevišķi un abas kopā sauktas arī Puses, bez viltus, maldības un paužot brīvu gribu, pamatojoties uz 2024.gada 27.decembra Jēkabpils novada domes lēmumu Nr.1027 “Par zemes vienību iznomāšanu publiski pieejamu elektrisko transportlīdzekļu uzlādes iekārtu ierīkošanai, uzturēšanai un apsaimniekošanai Jēkabpils novada administratīvajā teritorijā”, 2024.gada \_.\_\_\_\_ Jēkabpils novada domes lēmumu Nr.\_\_.\_\_\_\_\_\_, noslēdza sekojoša satura līgumu, turpmāk tekstā Līgums:

**1. Līguma priekšmets**

1.1 Iznomātājs nodod un Nomnieks pieņem nomas lietošanā nekustamā īpašuma ar kadastra numuru \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Jēkabpils novads zemes vienības ar kadastra apzīmējumu \_\_\_\_\_\_\_\_\_\_\_\_\_\_\_\_\_\_\_\_\_\_ m2 platībā, kura robežas iezīmētas šim Līgumam pievienotajā 1.Pielikumā (zemes vienības daļas robežu izvietojuma shēmā), kas kļūst par šī līguma neatņemamu sastāvdaļu, turpmāk tekstā saukts Zemesgabals.

1.2. Zemesgabals tiek nodots nomā ar lietošanas mērķi publiski pieejamu elektrisko transportlīdzekļu uzlādes iekārtu ierīkošanai, uzturēšanai un apsaimniekošanai.

1.3. Nodrošināmais pieslēgumpunktu skaits Nomas objektā – 2 vietas.

1.4.Nomas objektā izvietojamo elektrisko transportlīdzekļu uzlādes iekārtu skaits – 1 uzlādes iekārta.

1.5. Nodrošināt elektrotransportlīdzekļu uzlādes stacijā vienas uzlādes iekārtas vienlaicīgu jaudu, ne mazāku kā 22 kW, un vienas pieslēgvietas jaudu ne mazāku kā 22 kW.

1.5. Zemesgabala pašreizējais stāvoklis šī līguma noslēgšanas brīdī Nomniekam ir zināms, tam nav nekādu pretenziju pret to.

1.6. Puses pārbauda zemesgabala stāvokli un noformē tā nodošanu Nomniekam ar nodošanas – pieņemšanas aktu 10 (desmit) dienu laikā pēc Līguma parakstīšanas, kas kļūst par Līguma neatņemamu sastāvdaļu.

1.7. Iznomātājs apliecina, ka tam ir tiesības slēgt šo līgumu.

**2.Līguma termiņš**

2.1. Līgums stājas spēkā ar abpusēju Līguma parakstīšanas dienu un ir noslēgts uz 15(piecpadsmit) gadiem.

2.2. Nomas Līguma termiņš var tikt pagarināts vai saīsināts pēc Pušu rakstiskas vienošanās saskaņā ar normatīvo aktu noteikumiem.

**3. Norēķinu kārtība**

3.1. Nomnieks maksā Iznomātājam nomas maksu EUR \_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_ euro, 00 centi) gadā. Nomas maksā neietilpst pievienotās vērtības nodoklis, kuru Nomnieks maksā papildus, valsts noteiktā apmērā, vienlaicīgi ar nomas maksu.

3.2. Nomnieks maksā Nomas maksu pārskaitot naudas līdzekļus Iznomātāja norēķinu kontā uz Iznomātāja atsevišķi izsniegtu rēķinu pamata līdz nākošā ceturkšņa pirmā mēneša 15.datumam. Rēķini tiek sagatavoti elektroniski bez rekvizīta „paraksts” ar atsauci uz Līgumu kā spēkā esošu attaisnojošu dokumentu. Rēķins tiek nosūtīts uz nomnieka elektroniskā pasta adresi (**e-pasta adresi:** \_\_\_\_\_\_\_\_\_\_\_\_\_\_\_\_\_\_\_ **).**

3.3. Līguma darbības laikā visus nodokļus un nodevas, kas paredzēti normatīvajos aktos ( tajā skaitā nekustamā īpašuma nodokli) Nomnieks maksā saskaņā ar piestādīto rēķinu.

Nomnieks uz Iznomātāja atsevišķi izsniegta rēķinu pamata, mēneša laikā no Līguma abpusējas parakstīšanas veic vienreizēju maksājumu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ apmērā, lai kompensētu Iznomātāja pieaicinātā sertificēta vērtētāja atlīdzības summu par Zemesgabala mēneša maksas noteikšanu. Papildus tiek maksāts pievienotās vērtības nodoklis. Rēķins tiek sagatavots elektroniski bez rekvizīta „paraksts” ar atsauci uz Līgumu kā spēkā esošu attaisnojošu dokumentu. Rēķins tiek nosūtīts uz Nomnieka elektroniskā pasta adresi.

3.4. Par 3.2.punktā minēto maksājumu termiņu kavējumu Iznomātājs aprēķina līgumsodu 0,1% apmērā no kavētās maksājuma summas par katru kavējuma dienu.

3.5. Iznomātājs var vienpusēji mainīt nomas maksu, ja izdarīti grozījumi tiesību aktos par valsts vai pašvaldības zemes nomas maksas aprēķināšanas kārtību. Šādas iznomātāja noteiktas izmaiņas ir saistošas nomniekam ar dienu, kad stājušies spēkā grozījumi tiesību aktos.

3.6. Mainoties PVN likmei saskaņā ar Latvijas Republikā spēkā esošajiem normatīvajiem aktiem, mainās arī nomas maksa (palielinās vai samazinās) atbilstoši PVN likmes maiņai.

3.7. Iznomātājs var vienpersoniski mainīt nomas maksu par to rakstiski paziņojot Nomniekam  1 (vienu) mēnesi iepriekš ja mainījies nekustamā īpašuma lietošanas mērķis un tas neatbilst lietošanas mērķim, kāds tas bija uz līguma noslēgšanas brīdi vai ja mainījusies Zemes gabala kadastrālā vērtība. Nomas maksa uzskatāma par paaugstinātu ar nākošo maksājumu, kas seko pēc Iznomātāja rakstiska paziņojuma nosūtīšanas par nomas maksas paaugstināšanu.

3.8. Iznomātājs var vienpersoniski pārskatīt nomas maksu atbilstoši nepieciešamībai un tirgus situācijai un mainīt ne retāk kā Publiskas personas finanšu līdzekļu un mantas izšķērdēšanas novēršanas likumā noteiktajā termiņā par to rakstiski paziņojot Nomniekam un nekavējoties noformējot attiecīgus grozījumus Līgumā.

**4. Iznomātāja tiesības un pienākumi**

 4.1. Iznomātājs apņemas un garantē Nomniekam:

4.1.1. ka ir vienīgais Zemesgabala īpašnieks, kuram ir tiesības slēgt šo Līgumu;

4.1.2. nodot Nomniekam iznomāto zemesgabalu ar Līguma parakstīšanas brīdi;

4.1.3. ka iznomātais Zemesgabals vai jebkura tā daļa nav iznomāta un nodota lietošanā vai valdījumā trešajai personai;

4.1.4. ka šī nomas Līguma termiņa ietvaros Nomnieks var izmantot Zemesgabalu bez jebkāda pārtraukuma vai traucējuma no Iznomātāja puses;

4.1.5. Iznomātājs apņemas atlīdzināt Nomniekam Iznomātāja vainas dēļ radušos zaudējumus;

4.1.6. savlaicīgi iesniegt Nomniekam rēķinu, bet ne vēlāk kā 10 dienas pirms paredzamā maksājuma.

 4.2. Iznomātājam ir tiesības apsekot iznomāto Zemesgabalu tādā apjomā, lai pārliecinātos par Zemesgabala izmantošanu.

 4.3. Iznomātājam nav atļauts iejaukties Nomnieka saimnieciskajā darbā, ja šī darbība nav pretrunā ar šo Līgumu un Latvijas Republikas tiesību aktiem.

 4.4. Ja Nomnieka vainas dēļ netiek ievēroti tiesību akti vai šī Līguma saistības, Iznomātājs ir tiesīgs prasīt nekavējoties novērst tā darbības vai bezdarbības dēļ radīto Līguma nosacījumu pārkāpumu sekas un atlīdzināt radītos zaudējumus, kā arī Līguma pirmstermiņa izbeigšanu.

**5. Nomnieka tiesības un pienākumi**

* 1. Nomas objektā nomniekam jāievēro apgrūtinājumi un aizsargjoslas objektiem, saskaņā ar Aizsargjoslu likumā u.c. normatīvajos aktos noteiktām platībām, kuru uzdevums ir aizsargāt dažāda veida (gan dabiskus, gan mākslīgus) objektus no nevēlamas ārējās iedarbības, nodrošināt to ekspluatāciju un drošību vai pasargāt vidi un cilvēku no kāda objekta kaitīgās ietekmes, kā arī jānodrošina visu esošo inženiertehniskās apgādes tīklu saglabāšana.
	2. Lai uzlādes iekārtu darbībai nepieciešamā pieslēgumu ierīkošanai varētu piesaistīt projekta „Par publisko elektrisko transportlīdzekļu pieslēgumpunktu ierīkošanu 1.2.1.5.i. investīcijas ietvaros” paredzēto Atveseļošanas fonda finansējumu:
		1. Nomnieks nodrošina, ka elektrisko transportlīdzekļu uzlādes iekārtai un tās darbībai nepieciešamajai infrastruktūrai ir jābūt publiski pieejamai, nodrošinot piekļuvi uzlādes iekārtai jebkurā diennakts laikā (24/7);
		2. Nomnieks nodrošina, ka elektrisko transportlīdzekļu uzlādes iekārtas un tās darbībai nepieciešamā infrastruktūra ierīkojama, lai sasniegtu pieslēgumpunktu skaitu -2 vietas;
		3. Nomnieks nodrošina elektrisko transportlīdzekļu uzlādes iekārtas darbībai nepieciešamo satiksmes organizācijas apzīmējumu (ceļa zīmes, marķējumi) ierīkošanu atbilstoši normatīvo aktu prasībām;
		4. elektrisko transportlīdzekļu uzlādes iekārtu un to darbībai nepieciešamās infrastruktūras ierīkošanas darbi tiek organizēti vienlaikus ar pieslēguma ierīkošanu, bet ne vēlāk kā līdz 2026.gada 31.martam. Par iespēju infrastruktūras ierīkošanas darbu termiņu pagarināt, jāsazinās ar A/S “Sadales tīkli”.
		5. uzlādes iekārta un tās darbībai nepieciešamās infrastruktūras uzturēšana darba kārtībā nodrošināma vismaz līdz 2031.gada 31.decembrim Sākotnēji izbūvētais spraudņu skaits Zemes nomas līguma darbības laikā nedrīkst samazināties.
		6. elektrisko transportlīdzekļu uzlādes iekārtām un/ vai to darbībai nepieciešamajai infrastruktūrai var noteikt dažādus uzlādes iekārtu un/ vai to darbībai nepieciešamās infrastruktūras autentifikācijas, izmantošanas vai maksājuma nosacījumus uzlādes pakalpojuma saņemšanai (norēķinus par elektrisko transportlīdzekļu uzlādi veic atbilstoši normatīvajiem aktiem), ievērojot, ka tiem jābūt nediskriminējošiem, izmaksu ziņā samērīgiem, piekļuvei un tās izmantošanai jābūt efektīvai;
		7. ja pieslēguma un/vai uzlādes iekārtas un tās darbībai nepieciešamās infrastruktūras ierīkošanas vai ekspluatācijas laikā no AS “Sadales tīkla” neatkarīgu iemeslu dēļ tiek pārtraukti pieslēguma un/vai uzlādes iekārtas un tās darbībai nepieciešamās infrastruktūras ierīkošanas darbi vai uzlādes iekārtas un tās darbībai nepieciešamās infrastruktūras ekspluatācija, nomniekam ir pienākums segt Sadales tīklam veikto investīciju atmaksu par faktiski izpildītajiem darbiem, kas saitīti ar pieslēguma ierīkošanu;
		8. papildus informācijas saņemšanai par projekta „Par publisko elektrisko transportlīdzekļu pieslēgumpunktu ierīkošanu 1.2.1.5.i. investīcijas ietvaros” paredzēto Atveseļošnas fonda finansējumu jāsazinās ar AS “Sadales tīkls”.
	3. Nomniekam jānodrošina elektrisko transportlīdzekļu uzlādes staciju iekārtas nepārtrauktu darbību, bojājumu gadījumā nodrošina bojājumu novēršanas reakcijas laiku līdz 24 h .
	4. Nomnieks elektrouzlādes iekārtas infrastruktūras izvietojumu un noformējumu saskaņo ar Jēkabpils novada pašvaldības iestādes “Jēkabpils novada Attīstības pārvalde” Infrastruktūras nodaļu.
	5. Nomnieks nodrošina elektriskās transportlīdzekļu uzlādes iekārtas infrastruktūras uzturēšanu un apsaimniekošanu.
	6. Papildus Nomas objekta nomas maksai, nomnieks apmaksā visus nodokļus un nodevas, kas paredzēti normatīvajos aktos (tajā skaitā nekustamā īpašuma nodokli), apsaimniekošanas maksu un maksu par komunālajiem pakalpojumiem un citiem papildus maksājumiem, ko sedz nomnieks.
	7. Nomniekam nav tiesību nodot Nomas objektu apakšnomā trešajām personām
	8. Nomnieks ir tiesīgs izmantot iznomāto Zemesgabalu, ievērojot šī Līguma noteikumus un Zemesgabala lietošanas tiesību aprobežojumus.
	9. Pēc šā Līguma darbības izbeigšanās Nomniekam ir tiesības (rakstiski saskaņojot ar Iznomātāju) paņemt no Zemesgabala visus viņa izdarītos atdalāmos uzlabojumus, kas bija veikti rakstiski saskaņojot ar Iznomātāju, ievērojot Līguma nosacījumus.
	10. Nomnieks apņemas nepieļaut darbības, kas pasliktina Zemesgabala stāvokli. Pasargāt Zemesgabalu no aizaugšanas un no citiem procesiem, kas pasliktina zemes kultūrtehnisko stāvokli;
	11. Nomnieks apņemas ar savu darbību netraucēt blakus esošo zemes īpašnieku, nomnieku, apbūves tiesīgo un lietotāju likumīgās intereses;
	12. Nomnieks apņemas ievērot būvju, autoceļu, kabeļu, cauruļvadu, gaisa elektropārvades līniju un sakaru līniju aizsardzības un ekspluatācijas noteikumus;
	13. Veicot jebkurus darbus uz Zemesgabala, Nomniekam ir pienākumus ievērot drošības tehnikas, ugunsdrošības, apkārtējās vides aizsardzības instrukcijas, kā arī citus tiesību aktus, kas regulē šādu darbu veikšanu.
	14. Pēc līgumsaistību izbeigšanas Nomnieks nodod Iznomātājam Zemesgabalu sakārtotā stāvoklī ar nodošanas-pieņemšanas aktu.

5.15. Nomniekam Zemesgabalā jāierīko cieto/stabilizējošo segumu, elektrisko transportlīdzekļu uzlādes iekārtu novietošanai un jānodrošina pieejamība pie elektrisko transportlīdzekļu uzlādes iekārtu pa cieto segumu, to iepriekš saskaņojot ar iestādes “Jēkabpils novada Attīstības pārvalde” Infrastruktūras nodaļu un iestādes “Jēkabpils novada Administratīvās pārvalde” \_\_\_\_\_\_\_\_pārvaldes vadītāju \_\_\_\_\_\_\_\_\_\_\_\_ mob.t. \_\_\_\_\_\_\_\_\_\_\_.

5.16. Nomniekam ir pienākums uzturēt Zemesgabalu (t.sk. elektrisko transportlīdzekļu uzlādes iekārtu) saskaņā ar tiesību aktiem .Elektrisko transportlīdzekļu uzlādes iekārtām jābūt kvalitatīvām, drošām.

5.17. Nomas līgumam beidzoties vai tā pirmstermiņa izbeigšanas gadījumā, Nomniekam ir pienākums Zemesgabalu atbrīvot un sakopt to atbilstoši sakārtotas vides prasībām, t.sk. atjaunot zālāju un novērst citus bojājumus, kas radušies Zemesgabala un tam piegulošās teritorijas izmantošanas laikā nomnieka darbības rezultātā.

5.18. Nomniekam ir pienākums pilnībā atbildēt par Īpašumā izvietotā sava īpašuma un vērtību apsargāšanu pret trešo personu aizskārumu un zādzību.

5.19. Nomnieks ņem vērā, ka Zemesgabalu izpētes darbus, dokumentācijas izstrādāšanas un saskaņošanas procedūras saistībā ar līguma noteikto mērķi Nomnieks veic par saviem līdzekļiem un pirms Būvju būvniecības uzsākšanas izstrādā un kompetentajā institūcijā saskaņo būvniecības dokumentāciju atbilstoši normatīvo aktu prasībām.

5.20. Nomnieks ir atbildīgs par Būvju būvniecību un ekspluatācijas atbilstību normatīvo aktu (tostarp Ministru kabineta 19.08.2014. noteikumu Nr.500 “Vispārīgie būvnoteikumi”) prasībām, kā arī par Būvju nojaukšanu pēc to ekspluatācijas termiņa beigām vai līgumam beidzoties.

5.19. Nodrošināt ad hoc uzlādes iespējas, tas ir, uzlāde, nenoslēdzot līgumu ar attiecīgo elektroenerģijas tirgotāju vai sistēmas operatoru, nodrošinot norēķinu iespējas elektrouzlādes vietās un mobilajā aplikācijā (lietotnē), kā arī nodrošināt diennakts klientu servisu.

**6. Līguma izbeigšana**

6.1. Līgums var tikt grozīts, papildināts vai izbeigts pirms termiņa, Pusēm savstarpēji rakstveidā vienojoties. Šādas vienošanās stājas spēkā ar parakstīšanas brīdi un vienlaicīgi kļūst par šī Līguma neatņemamu sastāvdaļu.

6.2. Nomnieks ir tiesīgs vienpusēji izbeigt šo Līgumu pirms termiņa, paziņojot par to Iznomātājam rakstveidā:

6.2.1. ja Iznomātājs novilcina nomā nodotā Zemesgabala nodošanu;

6.2.2. ja Iznomātājs apgrūtina Nomniekam lietot Zemesgabalu atbilstoši Līguma noteikumiem.

6.3. Ja Iznomātājs nepilda savus šajā Līgumā noteiktos pienākumus, un 30 (trīsdesmit) dienu laikā pēc Nomnieka rakstveida brīdinājuma, kas nosūtīts ierakstītas vēstules veidā, saņemšanas Iznomātājs norādīto pārkāpuma nenovērš, tad Nomniekam ir tiesības izbeigt šo Līgumu ar rakstveida paziņojumu Iznomātājam.

6.4. Nomnieks ir tiesīgs vienpusēji izbeigt šo Līgumu pirms termiņa, paziņojot par to Iznomātājam rakstveidā 30 ( trīsdesmit) dienas iepriekš.

6.5. **Iznomātājam ir tiesības lauzt šo Līgumu pirms termiņa**, neatlīdzinot Nomnieka zaudējumus, kas saistīti ar Līguma pirmstermiņa izbeigšanu:

6.5.1. ja tas nepieciešams Iznomātāja funkciju veikšanai saskaņā ar spēkā esošajiem tiesību aktiem, bet jebkurā situācijā Iznomātājam par to rakstiski jābrīdina Nomnieks 60 (sešdesmit) dienas pirms Līguma laušanas.

6.5.2. Nomnieks pārkāpj normatīvo aktu un šī Līguma prasības par Zemesgabala uzturēšanu, brīdinot Nomnieku 30 (trīsdesmit) dienas iepriekš.

6.5.3. Nomnieks ilgāk par 10 dienām kavē šajā Līgumā noteikta maksājuma samaksas termiņu, brīdinot Nomnieku 30 (trīsdesmit) dienas iepriekš.

6.5.4. Nomnieks pārkāpj Līguma nosacījumus, brīdinot Nomnieku 30 (trīsdesmit) dienas iepriekš.

6.5.5. Nomniekam (t.sk. tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja pretendents ir personālsabiedrība) ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, brīdinot Nomnieku 30 (trīsdesmit) dienas iepriekš.

6.5.6.Iznomātājam no publiski pieejamās informācijas nav iespējams pārbaudīt Nomnieku, tai skaitā tā dalībniekus (akcionārus) un patiesā labuma guvējus atbilstoši Noziedzīgi iegūto līdzekļu legalizācijas un terorisma un proliferācijas finansēšanas novēršanas likuma prasībām vai patstāvīgi iegūt droši ticamu informāciju par tiem un Nomnieks nav iesniedzis pieprasīto informāciju par Nomnieku, tā dalībniekiem (akcionāriem) un patiesā labuma guvējiem vai ziņas par to, ka patiesā labuma guvēju noskaidrot nav iespējams un/vai izziņas, tai skaitā Latvijas vai ārvalstu kompetentās institūcijas izziņas, kas apliecina iepriekš minēto Iznomātāja noteiktajā laikā periodā (apliecinošais dokuments - Pretendenta AML izziņas no LURSOFT datu bāzes, ja no tās skaidri un nepārprotami izriet Nomnieka patiesā labuma guvēji, izdruka (elektroniski vai papīra formā). Ja Nomnieka patiesā labuma guvējus nav iespējams noskaidrot no LURSOFT AML izziņas vai no tās pirmsšķietami izriet secinājums par informācijas nesakritību vai nepatiesumu, tiek veikta šīs informācijas izpēte no citiem publiskiem avotiem, datu bāzēm un nepieciešamības gadījumā no Nomnieka tiek pieprasīta papildus informācija par tā dalībniekiem (akcionāriem) un patiesā labuma guvējiem, tai skaitā Latvijas vai ārvalstu kompetentās institūcijas izziņas, kas apliecina iepriekš minēto, brīdinot Nomnieku 30 (trīsdesmit) dienas iepriekš.

**7. Pušu atbildība**

7.1. Šis Līgums neatbrīvo Iznomātāju un Nomnieku no saistībām pret trešajām personām. Nomnieks nav atbildīgs par Iznomātāja saistībām ar trešajām personām, kā arī Iznomātājs nav atbildīgs par Nomnieka saistībām ar trešajām personām.

7.2. Par nodarītajiem zaudējumiem ir atbildīga tā Puse, kuras darbības (bezdarbības) vai nelikumīgās rīcības dēļ šie zaudējumi radušies.

**8. Vienošanās apjoms**

8.1. Šis Līgums pilnībā apliecina Pušu vienošanos.

8.2. Nekādi mutiski papildinājumi netiks uzskatīti par šī Līguma noteikumiem. Jebkuras izmaiņas šī Līguma noteikumos stāsies spēkā tikai tad, kad tās tiks noformētas rakstiski, un tās parakstīs abas Puses.

8.3. Ja kāds no šī Līguma nosacījumiem zaudē spēku, tas neietekmē pārējo Līguma noteikumu spēkā esamību.

**9. Nepārvarama vara**

9.1. Neviena no Pusēm netiks uzskatīta par atbildīgu, ja kādu no Līguma noteikumiem vai tā izpildi vai pienācīgu izpildi aizkavē nepārvaramas varas apstākļi. Par tādiem Puses uzskata: dabas stihijas, katastrofas, epidēmija, terora akts, masu nekārtības, karš, kara darbība.

9.2. Pusei, kura atsaucas uz nepārvaramas varas apstākļiem kā saistību izpildes apgrūtinājumu vai neiespējamības apstākli, par to nekavējoties rakstveidā ir jāpaziņo otrai Pusei, norādot nepārvaramas varas apstākļus, to iestāšanās laiku un iespējamo izbeigšanos. Šādā gadījumā Puses lemj par Līguma tālāku izpildi.

**10. Strīdu izšķiršana**

10.1. Attiecības, kas nav paredzētas šajā Līgumā, tiek kārtotas atbilstoši Latvijas Republikas tiesību aktiem.

10.2. Iznomātājs un Nomnieks cenšas tiešu neformālu sarunu ceļā atrisināt jebkuru Līguma sakarā starp tiem radušos nesaprašanos vai strīdu. Ja strīdus nevar izšķirt, tad saskaņā ar Latvijas Republikā spēkā esošajiem tiesību aktiem to izšķir Latvijas Republikas tiesa.

**11. Nobeiguma noteikumi**

11.1. Šis Līgums ir saistošs abām Pusēm, kā arī līgumslēdzēju Pušu tiesību pārņēmējiem. Tiesību pārņēmējiem 30 dienu laikā šis Līgums jāpārslēdz.

11.2. Līgums ar 1.pielikumu (zemes vienības daļas robežu, situācijas un apgrūtinājumu plāns), kas ir Līguma neatņemama sastāvdaļa, sastādīts uz divos identiskos oriģināleksemplāros ar vienādu juridisko spēku, no kuriem viens glabājas pie Iznomātāja, bet viens pie Nomnieka.

**12. Pušu rekvizīti un paraksti**

|  |  |
| --- | --- |
| **Iznomātājs:****Jēkabpils novada pašvaldība**Reģistrācijas Nr.90000024205Brīvības iela 120, Jēkabpils, Jēkabpils novads, LV-5201Konts: LV87UNLA0009013130793E-pasts: pasts@jekabpils.lv \_\_\_\_\_\_\_\_\_\_\_\_\_\_\_\_\_\_\_/R.Ragainis/ | **Nomnieks:****\_\_\_\_\_\_\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Tālrunis:E-pasts:\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_/  |